Document ID: 31991R0720

ΚΑΝΟΝΙΣΜΟΣ ( ΕΟΚ ) αριθ . 720/91 ΤΟΥ ΣΥΜΒΟΥΛΙΟΥ της 21ης Μαρτίου 1991 για την τροποποίηση του κανονισμού ( ΕΟΚ ) αριθ . 2763/83 για το καθεστώς που επιτρέπει τη μεταποίηση εμπορευμάτων υπό τελωνειακό έλεγχο πριν να τεθούν σε ελεύθερη κυκλοφορία
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας :
ότι ο κανονισμός ( ΕΟΚ ) αριθ . 2763/83 ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2369/89 ( 2 ), βασίζεται στο άρθρο 235 της συνθήκης - ότι, από την εξέλιξη του κοινοτικού δικαίου και ιδίως της νομολογίας του Δικαστηρίου των Ευρωπαϊκών Κοινοτήτων, προέκυψε ότι τα θέματα που αφορά ο κανονισμός ( ΕΟΚ ) αριθ . 2763/83 υπάγονται στο άρθρο 113 της συνθήκης ΕΟΚ, όπως απορρέει ήδη από την πρόσφατη τροποποίηση του εν λόγω κανονισμού -
ότι στο άρθρο 2 του κανονισμού ( ΕΟΚ ) αριθ . 2763/83 προβλέπεται η οριστική τροποποίηση, με απόφαση που λαμβάνεται ομόφωνα από το Συμβούλιο, του καταλόγου των εμπορευμάτων τα οποία ενδέχεται να μεταποιηθούν - ότι κρίνεται, ως εκ τούτου, σκόπιμη η προσαρμογή της διαδικασίας λήψης αποφάσεων που προβλέπεται από την εν λόγω διάταξη προκειμένου να ληφθεί υπόψη το άρθρο 113 της συνθήκης - ότι κρίνεται, εξάλλου, σκόπιμο, προκειμένου να διευκολυνθεί η διαχείριση του καθεστώτος, να ανατεθεί από το Συμβούλιο στην Επιτροπή η αρμοδιότητα για την κατάρτιση του καταλόγου των εμπορευμάτων που είναι δυνατόν να υπαχθούν στο καθεστώς και η Επιτροπή μπορεί να θεσπίζει όλες τις διατάξεις που είναι αναγκαίες για την εφαρμογή του - ότι πρέπει να οργανωθεί στενή και αποτελεσματική συνεργασία μεταξύ των κρατών μελών και της Επιτροπής στον εν λόγω τομέα στα πλαίσια της επιτροπής των τελωνειακών οικονομικών καθεστώτων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο κανονισμός ( ΕΟΚ ) αριθ . 2763/83 τροποποιείται ως εξής :
1 . Το άρθρο 2 αντικαθίσταται από το ακόλουθο κείμενο :
"Άρθρο 2
Στο καθεστώς μπορούν να υπάγονται τα εμπορεύματα που περιλαμβάνονται στον κατάλογο που θεσπίζεται σύμφωνα με την προβλεπόμενη στο άρθρο 15 διαδικασία ."
2 . Το άρθρο 15 αντικαθίσταται από το ακόλουθο κείμενο :
"Άρθρο 15
Οι αναγκαίες διατάξεις για την εφαρμογή του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 31 παράγραφοι 2 και 3 του κανονισμού ( ΕΟΚ ) αριθ . 1999/85 (*).
(*) ΕΕ αριθ . L 188 της 20 . 7 . 1985, σ . 1 ."
3 . Το παράρτημα καταργείται . Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Τα σημεία 1 και 3 του άρθρου 1 εφαρμόζονται από την ημερομηνία ενάρξεως ισχύος του κανονισμού με τον οποίο θεσπίζεται ο κατάλογος που αναφέρεται στο άρθρο 1 σημείο 1 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 21 Μαρτίου 1991 .

Labels: 3